लन्डन , 23 आगस्टःब्रिटेननि मोनसे निलामआव सना लुदेरनाय गंसे चसमाया 2.60,000 पाउन्ड थामहिनबा 2 कौटि 55 लाख रांआव नीलाम जाबाय । मानिना लानाय जादोंदि , बे चसमाखौ महात्मा गान्धीया गान्दोंमोन आरो बियो गावनि चसमाखौ अन्थोब होदोंमोन । बे चसमाखौ 10.000 निफ्राय 15.000 पाउन्ड मोनगोनखौ हमदांदोंमोन । नाथाय अनलाइन जानाय निलामआव बलीया बांलांबाय थानानै 2.60,000 पाउन्डआव थाबथाहैयो । इस्ट ब्रिस्टेन अक्सन्सनि निलाम होनायनि हाबाफारिखौ थुंगेहोनाय समाव बुंदों , फोथायनो हासयै मुवानि फोथाय हायै बेसेन । जायफोरा बली लागायदोंमोन बिसोर बयखौबो साबायखर । बे चसमाया गावसोरनि निलामखौ मान गोनाङै जाफुंसारहोदों आरो बेयो जारिमिनारि महरैबो मख'जाथाव । बे चसमाखौ फानग्रा बिगुमाया बुंदोंमोनदि , बे चसमाया जर'खा । नाथाय बेखौ बेसेनजों रुजुनो हाया आरो बेयो फानथाव नङाब्ला बेखौ सिफायना गारनो हागोन । स्टभनि बादिब्ला फानग्रा बिगुमाया निलामआव मोन्नाय बेसेनखौ खोनाना गोमोदों जानांगौ बेयो गोमोथाव निलाममोन , जायखौ जों सानबोलावरियै सानो । बे चसमानि गोदान बिगुमा थामहिनबा बायग्रा सुबुंआ खोला सोनाब इंलेन्डनि खोला ग्लुसेस्टरशायरनि मन्गटसफिल्डनि बैसो गोरा सुबुं । बियो गावनि फिसाजोजों लोगोसेयै 2.60,000 रांआव चसमाखौ बायदों । 
महात्मा गान्धीनि चसमाया 2 कौटि 55 लाख रांआव निलाम जाबाय